Qanlı Yanvar (film)

Qanlı Yanvar — Vahid MustafayevEstoniyalı tamaşaçılar “Qanlı Yanvar” filmindən çox təsirləndiklərini bildirirlər: [Vahid Mustafayevin eyniadlı filmi haqqında] //İki sahil.- 2015.- 20 noyabr.- S.24. tərəfindən çəkilmiş 2015-ci il istehsalı Azərbaycan filmi.

 Məzmun 

20 yanvar 1990-cı il.  
O gün Azərbaycan xalqının tarixində Qanlı Yanvar kimi qalacaq. Məhz həmin gün Azərbaycan adlı kiçik bir respublika öz milli azadlıq və müstəqilliyi uğrunda  böyük bir imperiya ilə mücadiləyə qalxdı və SSRİ ordusu tərəfindən öz qanına qəltan edildi. Azərbaycan şəhərlərinə daxil olan Sovet ordusu, tank  və digər ağır texnika ilə qarşısına çıxanı qırırdı. Ən böyük toqquşmalar paytaxt Bakıda baş vermişdi.   140-a yaxın yerli sakin və 30-a qədər əsgər və zabit həlak olmuşdu.
Qəlblərindəki Azadlıq Yanğısı ilə alışan  gənclər və yeniyetmələr  ən şirin nemət olan həyatlarından belə keçməyə hazır olduqlarını meydana qoydular.  “Qanlı Yanvar” filmi həmin hadisəni bizə bir azərbaycanlı ailəsinin-Nərimanovların gözü ilə göstərir.  İki qardaş, KQB zabiti, kommunist Nəcəf  və sovet ordusunun keçmiş zabiti, indi demokrat –inqilabçı Mehdi, əks düşüncələrinə görə ölüm-dirim mübarizəsinə qalxıb. Mehdinin nişanlısı (Larisa) öldürüldükdən sonra Mehdinin sevgisi vətənə keçmiş və Azərbaycanın müsteqilliyine göre savaşır. Dramanın mərkəzində, onları boya-başa çatdıran  ANA — Xədicə xanın bir sipər kimi dayanır. 
Hər iki qardaş Azərbaycanı çiçəklənən və firavan  görmək istəyir. Xədicə xanımın sözləri ilə desək “...sadəcə onların yolları və yoldaşları ayrıdır!”  Vətən, ana və ailə məhəbbətlərinin qarşılaşdırıldığı  film sonadək hər kəsin öz həqiqətini tanıyır. Amma bütün həqiqətlərdən ali bir həqiqət də var...
Qanlı Yanvar hadisələrinin iştirakçısı olan rejissor Vahid Mustafayev filmdə real hadisələri canlandırmağa və qarşıda duran bir sıra suallara da cavab tapmağa çalışıb — Müstəqilliyin qiyməti, Anaların və Övladların məsuliyyəti necə hesablanır, ümumiyyətlə əlində silah olan bir kəs ədalətli ola bilərmi...

 Mükafatlar 
 Mükafat (Monreal Dünya Film Festivalı) — 2015“Qanlı Yanvar” filmi mükafata layiq görülüb: [Vahid Mustafayevin çəkdiyi film Monreal Dünya Film Festivalında] //Mədəniyyət.- 2015.- 4 sentyabr.- S.4.

 Qəbulu 

Bəzi tənqidçilərin fikrincə, filmdə cərəyan edən hadisələr həqiqətdən uzaqdır. Ekran işində “20 Yanvar” hadisələrində şəhid olmuş 13 yaşlı Larisa Məmmədova qeyri-rəsmi münasibətdən hamilə qalmış və ruslar tərəfindən zorlanmış gənc xanım olaraq, göstərilib. Hətta filmdə qadınların siqaret çəkmələri, söyüş söymələri, cavanların hadisə öncəsi kef məclisi qurmaları və silahlı təsvir olunmaları ciddi narazılığa səbəb olub. “20 Yanvar” şəhidi olan Larisanın atası Fərman Məmmədov:filmə baxanlar bizə bildirirlərki Larisanı orda tam fərgli obrazda göstərilblər.13 yaşlı uşaqı qənc gız,qeyri-rəsmi nikahdan önce hamile qalmış qənc qız obrazında gösteribler.

"20 Yanvar" Cəmiyyətinin sədri, hadisələrin canlı şahidi Soltan Əzimov “O filmin 20 Yanvar hadisələrinə heç bir aidiyyatı yoxdur, o film elə Vahid Mustafayevin şəxsi düşüncəsində olan bir filmdir” deyə bildirib.

 Rollarda 
 Nəbahat Çehrə
 Leyn Deyvis
 Yuri Balıyev
 Azər Aydəmir — Mehdi 
 Faiq Mirzəyev
 Mina Seyid-Məmmədova
 Mina Sovetski
 Tamilla Həmidova
 Rövşən Məmmədov
 Vüqar Vəlixanov

 Mənbə 
 “Qanlı Yanvar” bədii filminin yaradıcı və işçi heyəti ilə görüş //Respublika.- 2014.- 3 dekabr.- S.8.
 “Qanlı Yanvar” filminin aktyorları Bakıda...: Vahid Mustafayev: “Bu film gələcək nəsillər üçün böyük rol oynayacaq”: [rejissor Vahid Mustafayevin eyniadlı filminin mətbuat konfransı haqqında] //Üç nöqtə.- 2014.- 3 dekabr.- S.13.

 İstinadlar 

 Həmçinin bax 
20 yanvar (film, 1990)

 Xarici keçidlər 
YouTubeda — izlə 
Bərpa edilmiş yüksək keyfiyyətli versiya
Кровавый Январь 
 TVSeansda filmi izlə 


Kinotapda — Qanlı Yanvar
Filmin rəsmi treyleri
Azər Həsrət Mustafayevin filminə qarşı çağırış etdi

Kateqoriya:2015-ci ilin Azərbaycan filmləri
Kateqoriya:Azərbaycanca filmlər
Kateqoriya:Vahid Mustafayevin filmləri
Kateqoriya:Qara Yanvar